Diari Oficial de la Generalitat Valenciana


Sumari del DOGV 1303, del 15-05-1990 (1990/817388)

ORDRE de 17 d'abril de 1990, de la Conselleria d'Agricultura i Pesca, per la qual es regula i planifica el tractament contra la mosca de la fruita (Ceratitis capitata Wied) a la Comunitat Valenciana per a la campanya de 1990.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/17/(1)/dof/vci/html**

### Dades del document

Número de DOGV
:   1303

Data del DOGV
:   15-05-1990

Secció del DOGV
:   DISPOSICIONS GENERALS

Número del document
:   1990/817388


Data del document
:   17-04-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 d'abril de 1990, de la Conselleria d'Agricultura i Pesca, per la qual es regula i planifica el tractament contra la mosca de la fruita (Ceratitis capitata Wied) a la Comunitat Valenciana per a la campanya de 1990.  
El tractament contra la mosca de la fruita (Ceratititis capitata Wied) es realitza tots els anys, a les àrees citrícoles de la nostra comunitat, amb l'objecte de mantenir la plaga en baixos nivells de població, tenint en compte la incidència sobre les collites i la consideració de quarantena als principals països importadors dels nostres cítrics.  
Tenint en compte el que disposa el Decret del 13 d'agost de 1940 i l'Ordre del 25 de juny de 1955.  
Fent ús de les facultats que tinc atribuïdes,  
ORDENE:  
Article primer  
Declarar obligatori el tractament contra la mosca de la fruita a les superfícies de cítrics de les zones següents:  
Província d'Alacant: la Marina Alta, la Marina Baixa, l'Alacantí, el Baix Vinalopó i el Baix Segura.  
Província de Castelló: el Baix Maestrat, la Plana Alta, la Plana Baixa.  
Província de València: el Camp de Morvedre, el Camp de Túria, els Serrans, l?Horta, la Ribera Alta, la Ribera Baixa, la Canal de Navarrés, la Costera, la Safor, la Vall d'Albaida i la Foia de Buñol.  
Article segon  
Els tractaments es faran amb caràcter col·lectiu per procediments aeris, tret de zones localitzades que aconsellen el tractament terrestre.  
Article tercer  
A zones citrícoles situades dins el perímetre del Parc Natural de l'Albufera i altres zones protegides, només es realitzaran tractaments terrestres, amb productes que no siguen de categoria C per a la fauna silvestre o aqüícola.  
Article quart  
La Direcció General de Producció i Indústries Agràries, mitjançant el Servei de Protecció dels Vegetals, organitzarà i dirigirà l?execució de la campanya en totes les fases.  
Article cinqué  
A més de les subvencions que, per a productes o aplicacions, hi destina el Ministeri d?agricultura, Pesca i Alimentació, la Conselleria d?agricultura i Pesca aportarà, a càrrec del programa 714.20, "Ordenació i Millora de la Producció Agrària", del pressupost ordinari de 1990, les quantitats necessàries per tal de completar els tractaments, sempre dins les disponibilitats pressupostàries.  
DISPOSICIO FINAL:  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 17 d'abril de 1990.  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI